CELEX: 32008R0155
Language: lt
Date: 2008-02-21 00:00:00
Title: 2008 m. vasario 21 d. Komisijos reglamentas (EB) Nr. 155/2008 dėl tam tikrų prekių klasifikavimo Kombinuotojoje nomenklatūroje

22.2.2008   
            
            
               LT
            
            
               Europos Sąjungos oficialusis leidinys
            
            
               L 48/12
            
         
      KOMISIJOS REGLAMENTAS (EB) Nr. 155/2008
   2008 m. vasario 21 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodą, nurodytą 2 skiltyje, remiantis tos lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės dirbinių išankstine ir retrospektyvia priežiūra, ir remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas galėtų dar 60 dienų ja remtis.
            
         
               (5)
            
            
               Muitinės kodekso komitetas per pirmininko nustatytą laikotarpį nepareiškė nuomonės,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų produktų išankstine ir retrospektyvia priežiūra, ir remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis 60 dienų.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 21 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1352/2007 (OL L 303, 2007 11 21, p. 3).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas KN kodas
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dirbinį sudaro du iš anksto suformuoti minkšti kaušeliai iš akytojo plastiko, kurių paviršius iš abiejų pusių padengtas megztine medžiaga. Siekiant sutvirtinti kaušelių ovalinę formą, jų kraštai apsiūti megztomis juostelėmis. Kaušeliai sujungti magnetine metaline sagtele.
                  Kiekvieno kaušelio vidus padengtas klijais, kurie pridengti plastikine plėvele. Nulupus plastikinę plėvelę ir esant tiesioginiam kontaktui su oda, kaušeliai prilimpa prie krūtinės.
                  Dirbinys pagamintas taip, kad dėvimas liestųsi su oda.
                  (liemenėlė)
                  (žr. nuotraukas Nr. 643A ir 643B) (1)
                  
               
               
                  6212 10 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 59 skirsnio 2 pastabos a punkto 5 papunkčiu ir 61 skirsnio 2 pastabos a punktu bei KN kodus 5903, 6212, 6212 10 ir 6212 10 90 atitinkančiais prekių aprašymais.
                  Kadangi kaušeliai iš akytojo plastiko padengti tekstilės medžiaga iš abiejų pusių, laikytina, kad tekstilės medžiaga naudojama ne tik sutvirtinimo tikslais, kaip apibrėžta 59 skirsnio 2 pastabos a punkto 5 papunktyje, bet ir suteikia kaušelių sudėtinei medžiagai esminius tekstilės požymius, todėl ji yra sudedamoji dirbinio dalis. (Taip pat žr. SS paaiškinimų 39 skirsnio paaiškinimų Bendrųjų nuostatų („Plastikai ir tekstilės deriniai“) d punktą ir septintąją pastraipą). Todėl dirbinys laikytinas XI skyriuje klasifikuojamu tekstilės dirbiniu, o ne 3926 20 subpozicijai priskiriamu drabužių priedu iš plastiko.
                  Dirbiniui būdingos liemenėlės savybės, t. y. ovalo formos iš anksto suformuoti kaušeliai iš akytojo plastiko, sutvirtintais kraštais, kartu su magnetine metaline sagtele prilaiko krūtinę. Šis dirbinys yra be klasikinių užsegamų petnešėlių, jis prilimpa prie kūno dėl kaušelių vidinėje pusėje esančios klijų dangos. Kaušeliai iš akytojo plastiko juos prispaudus prie apatinės krūtinės dalies yra stori – taip krūtinei suteikiama atrama, ir ji pakeliama. Be to, užsidėjus dirbinį viršutinė kaušelių dalis yra pritvirtinama prie odos kuo aukščiau virš krūtinės – tokiu būdu krūtinė pakeliama ir prilaikoma. Taigi, kaip apibrėžta SS paaiškinimų 6212 pozicijos paaiškinimų pirmojoje pastraipoje, dirbinys laikytinas „skirtas dėvėti kaip kūną prilaikantis drabužis“, Be to, kaip ir kitos liemenėlės, šis dirbinys pagamintas taip, kad dėvimas liestųsi su oda.
                  Šis dirbinys klasifikuotinas kaip liemenėlė ir priskirtinas 6212 pozicijai, kadangi šiai pozicijai priskiriamos visų rūšių liemenėlės (taip pat žr. SS paaiškinimų 6212 pozicijos paaiškinimų antrosios pastraipos 1 punktą).
               
            
         
      
                  
                     
               
               
                  
                     
               
            
         (1)  Nuotraukos pateiktos tik informavimo tikslais.